## FGV destinarà 7,8 milions d’euros al manteniment de catenària, subestacions elèctriques i instal·lacions de baixa tensió en TRAM d’Alacant

*** El contracte serà per tres anys amb la possibilitat de dos pròrrogues anuals que elevarien la inversió a 12,8 milions d’euros
* Els servicis que cal dur a terme són manteniments preventius i correctius, a més d’actuacions extraordinàries, complementàries i de millora**

Ferrocarrils de la Generalitat Valenciana (FGV) ha licitat el servici de manteniment de la línia aèria de contacte, comunament denominada ‘catenària’, les subestacions elèctriques i les instal·lacions de baixa tensió de l’empresa pública a la província d’Alacant en la xarxa de TRAM d’Alacant per valor de 7.811.811,40 euros, IVA inclòs.

La duració del contracte està estipulada en tres anys i hi ha la possibilitat de dos pròrrogues anuals, la qual cosa incrementaria la inversió fins als 12.830.014,39 euros, també amb l’IVA inclòs, si s’executaren.

El manteniment de la línia aèria de contacte, subestacions elèctriques i instal·lacions de baixa tensió és una necessitat bàsica, tant per a la seguretat del trànsit ferroviari, com per al manteniment d’un adequat nivell de servici durant la seua vida útil.

D’esta manera, el bon estat de les instal·lacions de catenària resulten essencials per a la captació d’energia elèctrica per part dels trens per a la seua operativitat i es caracteritzen per la repercussió crítica que té el seu funcionament en la seguretat de les persones i el servici comercial de trens, per la qual cosa és necessària una molt alta disponibilitat de la majoria dels seus elements per a garantir la seua continuïtat, disponibilitat i fiabilitat.

A més, s’inclou el manteniment de les subestacions elèctriques de tracció, centres de transformació, línies d’alta tensió, instal·lacions elèctriques de baixa tensió i il·luminació, i els sistemes associats de telecomandament d’energia i instal·lacions fixes.

Els servicis que es duran a terme que es preveuen en el futur contracte es concreten en el manteniment preventiu; el manteniment correctiu i actuacions extraordinàries; les actuacions modificatives o de millores; i les actuacions complementàries.

Fecha: 12/02/2025